Oskars Bērziņš

**Oskars Bērziņš** (dzimis , miris ) bija latviešu grafiķis, akvareļgleznotājs, plakātu un grāmatu mākslinieks, Latvijas Mākslinieku savienības biedrs.

## Radošā darbība
Darbojās akvareļglezniecībā, grāmatu un lietišķajā grafikā, kā arī plakātu mākslā. 1980. gados viņš veidoja mākslinieciskus noformējumus izdevniecības "Zvaigzne" mācību grāmatu komplektiem (angļu un vācu valodai, fizikai, ķīmijai), kā arī izstrādāja vienotu noformējumu medicīnas literatūras izdevumiem.

LPSR laikā Oskara Bērziņa veidotie mācību grāmatu noformējumi guva atzinību Latvijas un bijušās PSRS grāmatu mākslas konkursos. Mākslinieka darbi eksponēti izstādēs Latvijā, Lietuvā, Zviedrijā un Vācijā.

## Izglītība
No 1947. līdz 1953. gadam Oskars Bērziņš mācījās Rīgas 8. pamatskolā, bet no 1954. gada – Rīgas Leona Paegles 1. vidusskolā (tagad Rīgas Valsts 1. ģimnāzija).

No 1955. gada viņš mācījās Rīgas Lietišķās mākslas vidusskolas Stikla apstrādāšanas nodaļā, kuru absolvējis 1961. gadā. No 1961. gada studēja Latvijas PSR Valsts Mākslas akadēmijas Grafikas nodaļā. Studijas tika pārtrauktas no 1961. līdz 1964. gadam sakarā ar dienestu PSRS Bruņotajos spēkos. Akadēmiju absolvējis 1970. gadā ar diplomdarbu "Svētku plakātu sērija" (oforts).

## Darbs un izstādes
No 1970. līdz 1990. gadam Oskars Bērziņš strādāja bijušā LPSR Mākslas fonda kombinātā "Māksla", vēlāk Dekoratīvās mākslas kombināta Noformēšanas cehā.

Piedalījies daudzās izstādēs, tostarp:
* Republikas 8. jauno mākslinieku izstādē (1970)
* Baltijas republiku 1. plakātu izstādē (1968, Viļņa)
* Baltijas republiku grāmatu mākslas triennālē *Viļņa–84*
* Starptautiskajās grāmatu mākslas izstādēs Polijā, Vācijā un Zviedrijā
* Izstādēs "Mākslas meistari pavasarim" (2002, 2004, 2006)

2012. gadā LMS galerijā notika personālizstāde *Oskars Bērziņš. Akvarelis*.

## Plakātu māksla
Oskars Bērziņš veidojis iespiedplakātus, tostarp:
* *Airēšanas simbols* (1977)
* *Ugunsdrošības mēnesis* (1979)
* *PSRS jaunatnes čempionāts ugunsdzēsības sportā “Zelta kāpnes”* (1983)
* *Es jau peldu!* (1987)
* *Vai tu ievēro drošības tehniku?* (1987)

## Grāmatu ilustrācijas
Mākslinieks ilustrējis un noformējis grāmatas izdevniecībās "Liesma" un "Zvaigzne", tostarp:
* Anna Brodele *Tas ir mans laiks* (1980)
* Jānis Plotnieks *Zeme un saknes* (1982)
* Ojārs Vācietis *Kopoti raksti* (10 sējumi, 1989–2003)

## Dalība organizācijās
Oskars Bērziņš bija Latvijas Mākslinieku savienības biedrs kopš 1986. gada. LMS lēmumu 1987. gadā apstiprināja PSRS Mākslinieku savienība.

## Mantojums
Mākslinieka darbi atrodas Latvijas Mākslinieku savienības muzejā, Rīgas vēstures un kuģniecības muzejā, Latvijas Ugunsdzēsības muzejā, kā arī privātkolekcijās.

## Darbnīca
Oskars Bērziņš lielākoties strādāja savā personīgajā darbnīcā Rīgā. Institucionāls atbalsts no Mākslinieku savienības viņa radošajai darbībai bija ierobežots, tādēļ mākslinieks izvēlējās neatkarīgu darba vidi.

Darbnīca kalpoja kā galvenā vieta glezniecības un grafikas darbu tapšanai, kā arī kā radošās koncentrēšanās telpa. Tajā valdīja intensīva darba atmosfēra, kurā nozīmīga loma bija arī mūzikai. Oskars Bērziņš bija kaislīgs mūzikas cienītājs un kolekcionārs — viņam piederēja viena no lielākajām vinila plašu kolekcijām Latvijā, un mūzika bieži skanēja radošā procesa laikā.

## Izstādes

Oskars Bērziņš piedalījies vairākās nozīmīgās mākslas izstādēs gan Latvijā, gan ārvalstīs, tostarp: 

* 1970 — Republikas 8. jauno mākslinieku izstāde (bij. Valsts Aizrobežu mākslas muzejs, tag. LNMM) 
* 1971 — 1. Lietišķās grafikas izstāde (Mākslinieku nams, Rīga) 
* 1972 — Vissavienības izstāde “Plakāta mākslinieki PSKP 24. kongresam” (Maskava) 
* 1983 — 7. Lietišķās grafikas izstāde (Mākslinieku nams, Rīga) 
* 1984 — Baltijas republiku grāmatu mākslas triennāle “Viļņa-84” (Viļņa, Lietuva) 
* 1985 — Starptautiskā Grāmatu mākslas izstāde (Gdaņska, Polija) 
* 1985 — Starptautiskā Bērnu grāmatu izstāde (Leipciga, Vācija) 
* 1985 — Starptautiskā Grāmatu izstāde (Zviedrija) 
* 2002, 2004, 2006 — “Mākslas meistari pavasarim” (Dailes teātris, Rīga) 
* 2012 — “Ziemassvētku virpulī” (viesnīca “Riga Island Hotel”, Rīga) 
* 2015 — LMS mākslas izstāde-gadatirgus “Mākslas bardaks 2015” (LMS galerija) 
* 2016 — “Rudens 2015. Barikādēm 25” (LMS galerija) 

Oskars Bērziņš piedalījies arī izstādēs kopš 1968. gada.

## Atsauces

## Ārējās saites